**ভিভ-আমলাকে টপকে বিশ্বরেকর্ড গড়লেন বাবর**

ওয়ানডেতে ১০০তম ইনিংসের আগেই ৫ হাজারের বেশি রান করে ফেলেছিলেন বাবর আজম। ভেঙে দিয়েছিলেন শীর্ষে থাকা হাশিম আমলার রেকর্ড।

হাম্বানটোটায় আফগানিস্তানের বিপক্ষে সিরিজের দ্বিতীয় ওয়ানডে দিয়ে শততম ইনিংস খেলতে নামেন বাবর।

দলীয় ৫২ রানে ওপেনার ফখর জামানের (৩০) বিদায়ের পর ব্যাটিংয়ে নামেন বাবর। এদিন ইতিহাস গড়েন পাকিস্তান অধিনায়ক।

আরও পড়ুন **[সাকিবের ‘রহস্যময়’ স্ট্যাটাস নিয়ে যা বললেন পরীমনি](https://www.jugantor.com/sports/710637)**

হাশিম আমলা, ভিভ রিচার্ডসদের ছাপিয়ে ওয়ানডে ক্রিকেটে বিশ্বরেকর্ড গড়েন বাবর আজম। ১০০টি ওয়ানডে ইনিংস খেলার পরে সর্বোচ্চ রান সংগ্রহকারী হয়েছেন তিনি। এছাড়া একশ ইনিংস খেলা বাবরই একমাত্র ব্যাটার, যিনি পাঁচ হাজারের বেশি স্কোর করেছেন।

বাবর আজম এদিন ৬৬ বলে ৫৩ রান করেন। ওয়ানডেতে এখন তার রান ৫১৪২। যেটা এই ফরম্যাটে ১০০ ইনিংস খেলা কোনো ব্যাটারের সর্বোচ্চ রান এটি।

এই তালিকায় দ্বিতীয় স্থানে রয়েছেন দক্ষিণ আফ্রিকার ব্যাটার হাশিম আমলা। ১০০ ইনিংস শেষে তার সংগ্রহ ছিল ৪৯৪৬ রান। ওয়েস্ট ইন্ডিজের কিংবদন্তি ভিভ রিচার্ডস রয়েছেন তিনে। তিনি ওয়ানডের ১০০ ইনিংসে ৪৬০৭ রান করেছিলেন। ভারতের বিরাট কোহলি অনেক পিছিয়ে। ১০০টি ওয়ানডে ইনিংস খেলার পর

তার স্কোর ছিল ৪২৩০।

১০০টি ওয়ানডে ইনিংসে পাঁচ হাজারের বেশি রান করতে বাবর আজম ১৮টি সেঞ্চুরি এবং ২৭টি হাফসেঞ্চুরি হাঁকিয়েছেন।

ওয়ানডেতে ১০০ তম ইনিংসে সর্বোচ্চ রান  
                                                                 
                                                          রান          গড়             ১০০/৫০  
বাবর আজম (পাকিস্তান)                     ৫০৯৯ \*    ৫৮.৬০          ১৮/২৬

হাশিম আমলা (দক্ষিণ আফ্রিকা)          ৪৯৪৬       ৫৩.১৮          ১৭/২৫

ভিভ রিচার্ডস (ওয়েস্ট ইন্ডিজ)              ৪৬০৭       ৫৬.৮৭         ৮/৩৪  
 